  Майя Бывальцева 24-тӥ гудырикошконлы Удмуртиын коронавирус инфекциен черлан 23 выль учыръёсты шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Черламъёс пӧлын Ижкарысь 13 адями, Сарапулын, Дэри но Кияса ёросъёсын – быдэн кык адями, Эгра, Камбарка, Пичи Пурга, Балезино ёросъёсын – быдэн одӥг адями. Эшшо ньыль адями висёнэз вормиз. Туннэ нуналлы Удмуртиын коронавирус инфекциен черлан 3 сюрс 13 учыр лабораториосын зэматэмын. 2 сюрс 448 адями йӧназ, 56 мурт улонысь кошкиз. Та дыре кызь сизьымезлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  